Endamê Meclîsê Ciwananîye yê HDPyî Nurullah Uzgun wexto ke Wan ra şîyêne Agirî qezaya Hamurî de hetê polîsan ra otobus ra amebi peyakerdene û wextêkê dergî tira xeberêke nêamebî girewtene. Ame zanayene ke Uzgun ame tepiştene.
Çarçewa tehqîqatêkî de ke  hetê Serdozgerîya Komare ya Îstanbulî ra amebi akerdene îfadeyê Nurullah Uzgunî bi rayîrê SEGBÎSî ame girewtene û dima derheqê ci de bira tepiştişî ameye dayene. Uzgun ame berdene bi Zindanê Agirî.
Endamo bîn ê Meclîsê Ciwanîye yê HDPyî Îlyaso ke peynameyê ci nêno zanayene heman otobuse de bi û o zî qezaya Erdîşî de noqtayê kontrolî de hetê polîsan ra otobus ra amebi peyakerdene. Ama parekerdene ke Îlyas ra hema zî xeberêke nêameye girewtene.
